Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 41/2003. (VI. 20.) GKM rendelethez
Paragraph Index: 156

4. A jelzõlámpás forgalomirányítás tervezése 4.1. Ahol a jármûforgalom irányítására fényjelzõ készüléket helyeztek el, minden — más forgalmi irányt keresztezõ — jármû és gyalogos irányt fényjelzõ készülékkel kell irányítani. Az olyan úton azonban, ahol a jobbra (vagy balra) kis ívû bekanyarodás céljára a többi forgalmi sávtól járdaszigettel elkülönített forgalmi sáv vagy járdaszigettel elkülönített kanyarodósáv áll rendelkezésre, a kis ívben bekanyarodó jármû irányítására — továbbá az esetlegesen általa keresztezett (a járdáról a járdaszigetre átvezetõ) kijelölt gyalogos-átkelõhely irányítására — a fényjelzõ készülék elhelyezése mellõzhetõ. 4.2. Az útkeresztezõdéseken átvezetett kerékpárúton, kerékpársávon közlekedõ kerékpárosok forgalmát fényjelzõ készülékkel mindig irányítani kell, ha az útkeresztezõdésben a többi jármû forgalmát fényjelzõ készülék irányítja. Ez a fényjelzõ készülék kerékpáros jelzõ vagy gyalogos-kerékpáros jelzõ is lehet. 4.3. Jelzõlámpás forgalomirányítás bevezetésekor a tárgyilagos, és helyszíni méréseken alapuló mérlegelés során a közlekedésben résztvevõk érdekeit a következõ fontossági sorrend szerint kell figyelembe venni:

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes